***UN REGAL ACTORICESC:*** **HORAŢIU MĂLĂELE, GEORGE IVAŞCU şi MEDA VICTOR *ÎNTR-O ADMIRABILĂ CREAŢIE A SITUAŢIILOR COMICE***

Orice “sinucidere” şi orice abdicare e un pas spre un nou început. Trei destine, trei poveşti de viaţă, trei tipologii umane etern valabile îşi dau mâna, de fapt, pentru a o lua de la capăt.

EUROPEAN ARTISTS MANAGEMENT si Teatrul METROPOLIS vă dau întâlnire pe un Pod al situaţiilor limită în viaţă, unde îi veţi întâlni pe **Horaţiu MĂLĂELE, George IVAŞCU si Meda Victor**,  într-o farsă a existenţei absurde, a deriziunii în faţa propriilor neputinţe.

Cu imens umor, **Un Neînţeles**, **Un Indrăgostit** şi **o Artistă** vor sta la coadă în faţa morţii, vă vor dezvălui fără milă, în cheie caricaturală, propriile drame, tocmai pentru a descoperi Viaţa.

***Iubirea*, *faima*, *absolutul***…trei leitmotive, sau trei constante ale existenţei noastre, ne pun la încercare pofta de râs, timp de o oră, într-o satiră nemiloasă la adresa caracterelor umane.

***“Podu'” este o piesa unicat cu o tema nemaiauzită. Marilor noştri nihilişti, celor care condamnă dezastrul vieţii şi neşansa naşterii, Paul Ioachim le propune această soluţie de compromis: supravieţuirea prin actul sinuciderii. Să văd un asemenea spectacol aş risipi oricând ceva din “picul” vieţii…”***

***Un supravieţuitor,* HORAŢIU MĂLĂELE**